Nafarroako Parlamentuko Mahaiak, 2020ko otsailaren 10ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Adolfo Araiz Flamarique jaunak aurkeztutako galdera, Foruzaingoko Trafikoaren eta Bide Segurtasunaren Arloak zerbitzu hori esklusibotasunez emateko beharko lituzkeen foruzain berrien kopuruari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Lehendakaritzako, Berdintasuneko, Funtzio Publikoko eta Barneko Batzordean izapidetzea.

Iruñean, 2020ko otsailaren 10ean

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko Adolfo Araiz Flamarique jaunak honako ahozko galdera hau aurkezten dio Legebiltzarreko Mahaiari, Lehendakaritzako, Berdintasuneko, Funtzio Publikoko eta Barneko Departamentuak batzordean ahoz erantzun dezan:

Bat etorriz Barne Zuzendaritza Nagusian dauzkaten azterlan eta txostenekin, eta aintzat hartuta egun Foruzaingoarena den Trafikoaren eta Bide Segurtasunaren Arloan eta Guardia Zibilarena den Trafiko Taldean zerbitzu ematen duten kideen kopurua, Gobernuaren ustez aski izanen al litzateke arlo horrek 100 agente gehiago izatea, zerbitzu hori esklusibotasunez eman ahal izateko?

Iruñean, 2020ko otsailaren 6an

Foru parlamentaria: Adolfo Araiz Flamarique